L 358/36 Službeni list Europske unije 13.12.2014. PROVEDBENA ODLUKA KOMISIJE od 11. prosinca 2014. o utvrđivanju količinskih ograničenja i raspodjeli kvota za tvari koje se nadziru na temelju Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj za razdoblje od 1. siječnja do 31. prosinca 2015. (priopćeno pod brojem dokumenta C(2014) 9322) (Vjerodostojni su samo tekstovi na češkom, engleskom, francuskom, hrvatskom, mađarskom, malteškom, nizozemskom, njemačkom, poljskom, portugalskom, španjolskom i talijanskom jeziku) (2014/904/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj (*), a posebno njezin članak 10. stavak 2. i članak 16. stavak 1., budući da: (1) — Puštanje uvezenih kontroliranih tvari u slobodan promet u Uniji podliježe količinskim ograničenjima. (2) — Komisija je dužna odrediti ta ograničenja, a poduzetnicima dodijeliti kvote. (3) — Nadalje, Komisija je dužna odrediti količine kontroliranih tvari, osim klorfluorugljikovodika, koje se mogu kori- stiti za neophodnu laboratorijsku i analitičku primjenu te poduzeća koja ih koriste. (4) — Određivanjem dodijeljenih kvota za neophodnu laboratorijsku i analitičku primjenu mora se osigurati poštovanje količinskih ograničenja utvrđenih u članku 10. stavku 6. Uredbe (EZ) br. 1005/2009 primjenom Uredbe Komisije (EU) br. 537/2011 (?). S obzirom na to da ta količinska ograničenja obuhvaćaju količine klorfluorugljikovodika za laboratorijsku i analitičku primjenu za koju je dobivena dozvola, proizvodnja i uvoz klorfluorugljikovodika u te svrhe trebaju također biti obuhvaćeni tom raspodjelom. (5) — Komisija je objavila obavijest poduzetnicima koji namjeravaju uvoziti ili izvoziti kontrolirane tvari koje oštećuju ozonski sloj u Europsku uniju ili iz nje u 2015. te poduzetnicima koji namjeravaju za 2015. podnijeti zahtjev za kvotu za te tvari namijenjene za laboratorijsku i analitičku primjenu (*) te je primila izjave o namjeravanim uvozima u 2015. (6) — Količinska ograničenja i kvote trebaju se odrediti za razdoblje od 1. siječnja do 31. prosinca 2015. u skladu s godišnjim ciklusom izvješćivanja u okviru Montrealskog protokola o tvarima koje oštećuju ozonski omotač. (7) — Mjere predviđene ovom Odlukom u skladu su s mišljenjem Odbora koji je osnovan temeljem članka 25. stavka 1. Uredbe (EZ) br. 1005/2009, DONIJELA JE OVU ODLUKU: Članak 1. Količinska ograničenja za puštanje u slobodan promet Količine kontroliranih tvari koje podliježu Uredbi (EZ) br. 1005/2009 koje se mogu pustiti u slobodan promet u Uniji u 2015. iz izvora izvan Unije su sljedeće: (!) SLL 286,31.10.2009., str. 1. () Uredba Komisije (EU) br. 537/2011 od 1. lipnja 2011. o mehanizmu za raspodjelu količina kontroliranih tvari odobrenih za laborato- rijsku i analitičku primjenu u Uniji u skladu s Uredbom (EZ) br. 1005/2009 Europskog parlamenta i Vijeća o tvarima koje oštećuju ozonski sloj (SL L 147, 2.6.2011., str. 4.). () SLC 98, 3.4.2014., str. 10.